Дзяржаўная ўстанова адукацыі

“Сярэдняя школа № 10 г.Рэчыцы”

***Агляд-віктарына “Вядомы і невядомы”***

Гадунова Анастасія Віктараўна

настаўнік беларускай мовы і літаратуры

Агляд – віктарына “Вядомы і невядомы”

***Мэта:*** падтрымліваць ціквасць да чытання мастацкіх твораў, замацаваць і пашырыць веды вучняў пра творчасць І.Шамякіна, развіваць пачуццё павагі да класікаў беларускай літаратуры.

***Абсталяванне:*** карткі з заданнямі, запіс песень у выкананні ансамбля “Песняры”, выстава твораў І.Шамякіна.

**Ход віктарыны:**

Гучыць запіс песні “Мой родны кут” (сл.Якуба Коласа, муз.Ігара Лучанка).

*Вядучы.* Сардэчна вітаю ўсіх прысутных! Сёння мы сустракаемся на літаратурнай віктарыне прысвечанай жыццю і творчасці Івана Шамякіна. Неўзабаве мы пабачым, якая каманда найбольш грунтоўна і ўпэўнена прадэманструе свае веды. На абмеркаванне будзе адведзены пэўны час. Каманда, якая будзе гатова даць адказна пытанне, падымае пэўны знак. Кожны правільны адказ прынясе камандзе адзін бал. Пасля кожнага сэта праводзіцца экскурсія на выставу кніг Івана Шамякіна.

***1 сэт. “Агляд творчасці”***

1. Дзяцінства І.Шамякіна падобна да дзяцінства славутага класіка нашай літаратуры. Пра каго ідзе размова і ў чым гэтае падабенства?
2. Назавіце радзіму пісьменніка.
3. Якім чынам навучаўся І.Шамякін?
4. Калі І.Шамякін быў малым, то ён знайшоў цікавую рэч. Яна цалкам захапіла яго. Што гэта за кніга?
5. Кім бацька бачыў сына ў будучым?
6. Куды накіраваўся І.Шамякін пасля заканчэння сямігодкі і ў якім годзе гэта адбылося?
7. Дзе апынуўся будучы пісьменнік пасля заканчэння тэхнікума?
8. Як звалі жонку І.Шамякіна? Прататыпамі якога твора сталі сам пісьменнік і яго жонка?
9. З чаго пачалося захапленне літаратурай?
10. Калі пісьменніцкі талент Івана Пятровіча быў заўважаны?
11. Назавіце першы буйны твор І.Шамякіна, які ён прысвяціў чарнобыльскай катастрофе.

***2 сэт. “Нечаканыя факты з біяграфіі пісьменніка”***

1. У які часопіс перад вайной І.Шамякін даслаў сваё апавяданне?
2. Якім чынам І.Шамякін падтрымаў у 1950я гады зняволенага Яна Скрыгана?
3. Чаму было адмоўлена ў друкаванні яго новай кнігі “Нью – Ёркскі дзённік”?
4. Дзе І.Шамякін напісаў аповесць “Помста”?
5. Якая рэч была заўсёды ў руках маці І.Шамякіна, калі дзеці рабілі шкоду?
6. Якая настаўніца найбольш падабалася І.Шамякіну ў школьныя гады?
7. Чым І.Шамякін дапамог В.Быкаву?

***3 сэт. “І зноў пра творчасць І.Шамякіна”***

1. Каму належаць словы?

*“Шамякін, шырока карыстаючыся фактамі ўласнай біяграфіі, абапіраючыся на ўбачанае і перажытае ім самім, яго роднымі і блізкімі, стварыў праўдзівы мастацкі партрэт свайго гераічнага пакалення, якое гінула ў баях на вайне”:*

А) Дзмітрыю Бугаёву

Б) Віктару Каваленку

В) Алесю Марціновічу

1. *“Сучаснасць у разуменні І.Шамякіна – гэта з`ява жывая, рухомая. Абавязкова звязаная з гісторыяй, жывыя ўрокі якой выкладзены на многіх старонках кніг пісьменніка”:*

А) Уладзіміру Гніламёдаву

Б) Івану Навуменку

В) Алесю Адамовічу

1. *Не, класікі не паміраюць –*

*Такі іх бессмяротны род.*

*Што напісаць*

*Не паспяваюць,*

*За іх дапісвае народ.*

 А) Пімен Панчанка

 Б) Генадзь Бураўкін

 В) Валянцін Лукша

*Вядучы.* Вось і скончана наша гульня. Падведзены вынікі. Спадзяюся, што сённяшняя наша сустрэча яшчэ раз дапамагла вам адкрыць новыя старонкі нашай літаратуры. Іван Шамякін – узор самаадданага служэння роднай літаратуры, культуры і свайму народу. Ён – прыклад вернасці ідэалам юнацтва і маладосці, кахання. Іван Пятровіч гаварыў: “Не ржавее і не паддаецца пазалоце толькі адно пачуццё – любоў”.

Спіс выкарыстанай літаратуры

*Бельскі, А.* Класікі і сучаснікі ў школе : дапам. для настаўнікаў / А. Бельскі. — Мінск : Аверсэв, 2005. — 412 с.
Іван Шамякін. Летапісец эпохі : успаміны, інтэрв’ю, эсэ / уклад. А. Шамякінай. — Мінск : Маст. літ., 2010. — 382 с.
*Шамякін, I.* Непаўторная вясна : аповесць; Сэрца на далоні : раман / Іван Шамякін. — Мінск : Маст. літ., 2014. — 526 с.
*Шамякін, I.* У роднай сям’і : аповесці і апавяданні / I. Шамякін. — Мінск : Маст. літ., 1996. — 286 с.
*Юрэвіч, У.* Погляд : літ. крытыка / У. Юрэвіч. — Мінск : Маст. літ., 1974. — 224 с.